גבעת הראל

גבעת הראל היא התנחלות ויישוב קהילתי הפועלת במתכונת אגודה שיתופית. נמנה עם יישובי גוש שילה ושייך למועצה אזורית מטה בנימין. שוכן בגדה הצפונית של נחל שילה העליון, בגובה 740 מטר מעל פני הים. ב-2024 התגוררו במקום כ-105 משפחות.

מקור השם
היישוב קרוי על שמו של הראל בן נון, בנו של הרב אלחנן בן נון, לשעבר רבה של שילה הסמוכה, שנרצח יחד עם שלמה ליבמן על ידי מחבל בעת שמירה על התנחלות יצהר. לאחר ההלוויה החליטו יגאל בן נון, אחיו של הראל, ושיבי דרורי להקים יישוב חקלאי לזכרו של הראל.

הקמה והתפתחות
ממוזער|יקב גבעות |טקסט=|251x251 פיקסלים

גבעת הראל הוקמה בשנת 1998 (חשוון ה'תשנ"ט), כחלק מהליך ההקמה, הוקמה ליישוב אגודה שיתופית. לאגודה השיתופית יש הסכם הקצאה על הקרקע עם ההסתדרות הציונית העולמית עד לשנת 2045.

בין גבעת הראל לבין כביש 60 ניטעו כרמי גפנים ומטעי זיתים בהיקף של מאות דונמים. ביישוב הוקם יקב בוטיק בבעלותו של שיבי דרורי ממקימי היישוב ששמו "יקב גבעות".

בפברואר 2023 החליט הקבינט המדיני ביטחוני להכשיר את היישוב יחד עם המאחז השכן, גבעת הרואה. ב־29 באוקטובר 2023 חתם אלוף פיקוד המרכז יהודה פוקס על צו המעניק ליישובים מעמד רשמי בשם "גבעות הרואה". במרץ 2025 קיבל הקבינט המדיני-ביטחוני החלטה להעניק לגבעת הראל מעמד עצמאי, ולהפרידו מגבעת הרואה.

גאוגרפיה
היישוב ממוקם כ-740 מטר מעל פני הים. בפסגת היישוב הוקם "מצפור אברהם" המעניק תצפית פנורמית על כל האזור.

 אוכלוסייה 
בשנת 2024 התגוררו ביישוב 105 משפחות, שלהן היו מאות ילדים. כ-70 מהמשפחות מתגוררות בבתי קבע. הלכידות הקהילתית גבוהה ורבים מתושבי היישוב עוסקים במקצועות חופשיים.

מבני ציבור
בשכונה פועלים: בית כנסת, מקווה טהרה, מעונות וגני ילדים, גן משחקים, מגרש ספורט, משחקייה לילדים, ספרייה, חדר נוער, וסניף בני עקיבא.

תיירות
ביישוב מספר אתרים תיירותיים, בהם: חוות סוסים, מערת הנחושת, מערת השקד, פינת חי, גלריית אמנות מקרמיקה, יקב בוטיק המפיק גם שמן זית, מסעדת בשרים, ואתר מזבח האבן.

מ-2013 מתקיים ביישוב מדי שנה בקיץ "מרוץ גבעת הראל", שבו משתתפים עשרות מתושבי המועצה. הרצים עוברים ליד כרמי הגפנים ומטעי הזיתים ומשקיפים על תל שילה.

המזבח החצוב
ממוזער|251x251 פיקסלים|כרם של חקלאי היישוב

בתחומי היישוב נחשף מזבח עולה חצוב בסלע, ניצב על גבי טרסה, ומעליו ומתחתיו מדרון תלול ומצוקי – כך שהמזבח בולט על פני השטח. במהלך עבודות פיתוח בשנים 2016–2017 הוזז המזבח מעט וכיום רק אדם המכיר את המזבח יוכל להצביע עליו. מתחתיו מצוי כבשן סיד קדום. המזבח נמצא במפנה הדרומי של ההר ופונה לגבעת הרואה, המשקיף על נחל שילה, בקטע הנחל המחבר את עמק שילה ועמק לבונה.

נחל שילה

נחל שילה הוא נחל אכזב שראשיתו בסביבות היישוב גבעת הראל. הנחל שימש כציר תחבורה עיקרי בדרך האבות, ונראה שזהו "מעלה לבונה" הקדום. קטע נחל זה נקרא "נחל (ואדי) עלי". הנחל זורם לכיוון מערב והוא מתחבר לנחל הירקון כשלושה קילומטר צפונית למחלף מורשה.

בנחל שילה פורחים פרחים רבים, בהם חלמונית, כרכום, סתוונית, חצב ונרקיס.

אתר פריחת החלמוניות

במדרון הדרומי של היישוב נמצא אתר פריחה גדול של חלמונית גדולה שהתגלה בשנת 2005. החלמוניות פורחות לרגלי עמוד אבן המכונה "שומר החלמוניות". בזמן שיא הפריחה מגיע מספר החלמוניות ל-4,800 וזהו אחד מהמוקדים היחידים בישראל שבהם ניתן לצפות בפריחה.
ממוזער|251x251 פיקסלים|תצפית מהיישוב לנחל שילה

עין עוז

כ-600 מטרים מערבה מהיישוב, נמצא עין עוז – מעיין שכבה שנובע במפנה המערבי של הנחל, וכנראה שימש לעוברי-דרכים שעברו בנחל. המעיין נקרא בפי הערבים "עין מחֵיבִּר". למעיין שתי בריכות: בריכת מבוגרים בגובה של 1.70 מטר ובריכה רדודה לילדים. לצידו של עין עוז נמצא כבשן סיד נוסף.

גלריית תמונות

קישורים חיצוניים





הערות שוליים

קטגוריה:מאחזים שהוסדרו
קטגוריה:מועצה אזורית מטה בנימין
קטגוריה:ישראל: יישובים הקרויים על שם אישים
קטגוריה:התנחלויות ביהודה ושומרון
קטגוריה:יישובים דתיים ביהודה ושומרון
קטגוריה:גוש שילה
קטגוריה:יישובים שהוקמו ב-1998
קטגוריה:ישראל: יישובים הקרויים על שם חללי הטרור
קטגוריה:גבעות הרואה